open-index/open-wikipedia-markdown huggingface dataset:
Ηλεκτρική εμπέδηση

**Εμπέδηση** (ή σύνθετη αντίσταση) είναι ένα μέγεθος του ηλεκτρισμού που αναφέρεται σε κυκλώματα εναλλασσομένου ρεύματος. Η εμπέδηση επεκτείνει την έννοια της αντίστασης και σε κυκλώματα εναλλασσομένου ρεύματος όπου η τάση και η ένταση δεν είναι συμφασικά. Σε κυκλώματα συνεχούς ρεύματος ταυτίζεται με την αντίσταση.
Η εμπέδηση συμβολίζεται συνήθως με το γράμμα Ζ και συχνά αναγράφεται σε μιγαδική αριθμητική μορφή. Η εμπέδηση μπορεί να είναι επαγωγική ή χωρητική και προκύπτει από την εν σειρά σύνδεση μίας ωμικής αντίστασης με ένα πηνίο ή ένα πυκνωτή αντίστοιχα. Ο όρος εμπέδηση επινοήθηκε από τον Oliver Heaviside το 1886.. Ο πρώτος που χρησιμοποίησε μιγαδική αναπαράσταση της εμπέδησης ήταν ο Arthur Kennelly το 1893.
Σύμφωνα με το γενικευμένο νόμο του Ohm, η εμπέδηση ισούται με τον λόγο της τάσης προς την ένταση ηλεκτρικού ρεύματος για μία συγκεκριμένη συχνότητα εναλλασσόμενου ρεύματος όταν η τάση και η ένταση δίνονται σε μιγαδική μορφή. Η τιμή της εμπέδησης ενός κυκλώματος ενδέχεται να μεταβάλλεται με την μεταβολή της συχνότητας του ηλεκτρικού ρεύματος που το διαρρέει και συχνά παριστάνεται ως μιγαδική συνάρτηση της γωνιακής συχνότητας ρεύματος ω. Μονάδα μέτρησης της είναι το Ωμ, όπως και της ωμικής αντίστασης.

## Μιγαδική απεικόνιση
Η εμπέδηση αναπαρίσταται ως μιγαδικός αριθμός είτε σε πολική είτε σε καρτεσιανή μορφή. Η πολική μορφή της εμπέδησης ενός κυκλώματος στο οποίο η διαφορά φάσης μεταξύ έντασης και τάσης είναι θ είναι:
:\tilde{Z} = Z e^{j\theta} \quad

Στην καρτεσιανή μορφή της εμπέδησης το πραγματικό μέρος αντιστοιχεί στην ωμική συνιστώσα της αντίστασης ενώ το φανταστικό μέρος αντιστοιχεί στην επαγωγική ή στην χωρητική συνιστώσα της αντίστασης. 
:\tilde{Z} = R + j\Chi \quad

## Εμπέδηση γνωστών κυκλωμάτων
### Εμπέδηση ωμικής αντίστασης
right|thumb|180px
Η εμπέδηση ενός κυκλώματος που περιέχει μόνο ωμική αντίσταση ισούται με την τιμή της ωμικής αντίστασης, δηλαδή
:\tilde{Z}_R = R.
right|thumb|180px
### Εμπέδηση πηνίου
Αν το κύκλωμα περιέχει μόνο ένα ιδανικό πηνίο και επομένως έχει μόνο επαγωγική αντίσταση η εμπέδηση αυτού του κυκλώματος δίνεται από την παρακάτω σχέση.
:\tilde{Z}_L = j\omega L,

Ή, σε πολικές συντεταγμένες χρησιμοποιώντας τον τύπο του Euler:
:\tilde{Z}_L = \omega Le^{j\frac{\pi}{2}},

### Εμπέδηση πυκνωτή
Αν το κύκλωμα περιέχει μόνο πυκνωτή και επομένως έχει μόνο χωρητική αντίσταση η εμπέδηση αυτού του κυκλώματος δίνεται από την παρακάτω σχέση.
:\tilde{Z}_C = \frac{1}{j\omega C} \, .

Ή, σε πολικές συντεταγμένες χρησιμοποιώντας τον τύπο του Euler:
:\tilde{Z}_C = \frac{1}{\omega C}e^{j(-\frac{\pi}{2})}.
right|thumb|150px

### Εμπέδηση κυκλώματος RLC
Στο κύκλωμα RLC σε σειρά το μέτρο της εμπέδησης δίνεται από την σχέση:
:Z = \sqrt{ R^2 + \left ( \omega L - \frac{1}{\omega C} \right )^2 } 

Όπου ωL είναι η επαγωγική αντίσταση και 1/ωC η χωρητική.

Αυτό προκύπτει προσθέτοντας τις επί μέρους εμπεδήσεις ωμικής αντίστασης, πυκνωτή, και πηνίου και στη συνέχεια λαμβάνοντας το μιγαδικό μέτρο.

## Παραπομπές


## Εξωτερικοί σύνδεσμοι
* Περιγραφή της εμπέδησης *(κείμενο στα αγγλικά)*

Κατηγορία:Ηλεκτρισμός
Κατηγορία:Ηλεκτρικά κυκλώματα
Άβυδος

Με το όνομα **Άβυδος** αναφέρονται οι παρακάτω αρχαίες πόλεις:
* Άβυδος Αιγύπτου: Αρχαία πόλη της Αιγύπτου
* Άβυδος Μυσίας: Αρχαία πόλη της Μυσίας
FX

To **FX** είναι αμερικανικό τηλεοπτικό δίκτυο το οποίο ανήκει στην Walt Disney Company μέσω της *FX Networks, LLC*. Στο Ηνωμένο Βασίλειο ξεκίνησε να εκπέμπει στις 12 Ιανουαρίου του 2004 αρχικά ως *FX289* και μετέπειτα τον Απρίλιο του 2005 ως *FX*. Την περίοδο εκείνη βραβεύτηκε από το περιοδικό *Broadcast* ως το "Κανάλι της Χρονιάς" και το "Καλύτερο Ψυχαγωγικό Κανάλι". Στις 11 Ιανουαρίου του 2013 αντικαταστάθηκε από την Αγγλική έκδοση του **FOX**.

Σήμερα το κανάλι έχει παρουσία σε 51 εκατομμύρια σπίτια σε 47 χώρες. Στις περισσότερες χώρες το κανάλι μεταδίδεται συνδρομητικά μέσω συνδρομητικών πλατφόρμων. Στην Ιταλία ξεκίνησε να εκπέμπει στις 21 Μαΐου του 2006, αλλά λόγω χαμηλής θεαματικότητας το κανάλι έκλεισε την 1η Ιουλίου 2011. Στη Σιγκαπούρη ξεκίνησε να εκπέμπει (μέσω του *FX Asia*) την 1 Φεβρουαρίου 2007. Στη Μάλτα ξεκίνησε να εκπέμπει στις 30 Νοεμβρίου 2009 μαζί με το *Fox Life*.

Το πρόγραμμά του περιλαμβάνει σειρές και ταινίες. Οι πιο γνωστές σειρές είναι οι: *The Shield*, *[[Nip/Tuck]]*, *Rescue Me*, *Damages,* *Sons of Anarchy*, *24* και *The Walking Dead.*

Στην Ελλάδα, το ελληνικό FX ανήκε στην Fox Networks Group και ξεκίνησε τη μετάδοση στις 31 Δεκεμβρίου 2009 από την COSMOTE TV μέχρι που αντικαταστάθηκε από την ελληνική έκδοση του **FOX** την 1η Οκτωβρίου του 2012.

Το πρόγραμμά του περιλαμβάνει βραβευμένες ξένες σειρές αμερικάνικης παραγωγής όπως *[[The X-Files]]* και *Flash Forward*, κωμικά κινούμενα σχέδια όπως *[[Family Guy]]* και *[[The Simpsons]]* καθώς και εκπομπές ριάλιτι όπως *Bridget's Sexiest Beaches* και *I Can't Believe I'm Still Single*. Από την 1η Μαρτίου 2010 (τότε που ονομαζόταν ακόμα *FX*) μεταδίδεται στην Ελλάδα και από τη NOVA ενώ στην Κύπρο από την Cyta και την NOVA Κύπρου.

## Πρόγραμμα
### Σειρές
*Breakout Kings
*Wayward Pines
*Call Me Fitz
*Crash
*Criminal Minds
*Criminal Minds: Suspect Behavior
*Episodes
*How I Met Your Mother
*It's Always Sunny in Philadelphia
*Νόμος και τάξη
*Living in Your Car
*Οι Αγνοούμενοι
*MANswers
*Sons of Anarchy
*Terra Nova
*Traffic Light
*The Glades
*The Killing
*The League
*The Walking Dead
*The X-Files
*White Collar
*24

### Σειρές που έχουν ολοκληρωθεί
*Battlestar Galactica: The Miniseries
*Battlestar Galactica (2004)
*Caprica
*Day Break
*Detroit 1-8-7
*Dollhouse
*FlashForward
*Happy Town
*Legend of the Seeker
*Life on Mars
*Line of Fire
*No Ordinary Family
*Persons Unknown
*Stargate Universe
*Terriers
*The Good Guys
*Tiempo Final

### Reality
*Around the World for Free
*Bridget's Sexiest Beaches
*Dhani Tackles the Globe
*Dinner: Impossible
*I Can’t Believe I’m Still Single
*Jesse James is a Dead Man
*Long Way Round
*The Amazing Race
*The Buried Life

### Κινούμενα σχέδια
*Family Guy
*The Cleveland Show
*The Goode Family
*The Life and Times of Tim
*The Simpsons
*Neighbors From Hell
*Bob's Burgers

## Εξωτερικοί σύνδεσμοι
*

Κατηγορία:Αμερικάνικοι τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1994
Μεσιέ 59

Ο **Μεσιέ 59** (γνωστός και ως *Μ59* και *NGC 4621*) είναι ελλειπτικός γαλαξίας σε απόσταση περίπου 60 εκατομμυρίων ετών φωτός στον αστερισμό της Παρθένου. Είναι μέλος του σμήνους της Παρθένου.

Είναι ένας από τους μεγαλύτερους ελλειπτικούς γαλαξίες του σμήνους, με μήκος στη μέγιστη ακτίνα και υποθέτοντας απόσταση περίπου 60 MLy 90.000 έτη φωτός, αν και είναι λιγότερο λαμπρός και ογκώδης από τους μέγιστους ελλειπτικούς γαλαξίες του σμήνους, τους Μεσιέ 60, Μεσιέ 49 και Μεσιέ 87. Ο Μεσιέ 59 έχει 1900 ± 400 σφαιρωτά σμήνη. Είναι ανιχνεύσιμος στις ακτίνες Χ.

## Ιστορικό
Ο Μεσιέ 59 ανακαλύφθηκε στις 11 Απριλίου 1779 από τον Γιόχαν Γκότφριντ Κέλερ (Johann Gottfried Köhler) μαζί με τον κοντινό Μεσιέ 60, καθώς παρατηρούσε ένα κομήτη. Ο Τσαρλς Μεσιέ βρήκε τους γαλαξίες τέσσερις μέρες μετά, καθώς παρατηρούσε ένα κομήτη, μαζί με τον Μεσιέ 58.

## Παραπομπές


## Εξωτερικοί σύνδεσμοι
* 
* Elliptical Galaxy M59 @ SEDS Messier pages 

Κατηγορία:Ελλειπτικοί γαλαξίες
Κατηγορία:Σμήνος της Παρθένου
59
4621
Κατηγορία:Παρθένος (αστερισμός)
42628
07858
Ντάρκο Σουσκάσεβιτς

Ο **Ντάρκο Σουσκάσεβιτς** (Darko Šuškavčević, γεννημένος στις 28 Απριλίου 1974) είναι αμυντικός ποδοσφαιριστής από το Μαυροβούνιο. Έχει αγωνιστεί σε διάφορες ομάδες στο Μαυροβούνιο, στη Σερβία, στην Ελλάδα και στην Τσεχία, όπου αγωνίζεται σήμερα στην ομάδα της Σίγκμα Όλομουτς. Στην Ελλάδα έπαιξε δυο χρόνια, από το Δεκέμβριο του 2002 ως το Δεκέμβριο 2004, στην Α΄ Εθνική με τoν Πανιώνιο. Έχει ύψος 1,89 και αγωνίζεται τόσο ως κεντρικός αμυντικός όσο και ως αμυντικός μέσος.

## Καριέρα

## Παραπομπές



## Εξωτερικοί σύνδεσμοι
* Player profile
* Player profile

Κατηγορία:Μαυροβούνιοι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΦΚ Μπούντουτσνοστ Ποντγκόριτσα
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές ΦΚ Μλάντοστ Ποντγκόριτσα
Κατηγορία:Ποδοσφαιριστές ΦΚ Χάιντουκ Κούλα
Κατηγορία:Ποδοσφαιριστές ΣΚ Σίγκμα Όλομουτς
Κατηγορία:Ποδοσφαιριστές 1.ΦΚ Σλοβάτσκο
Κατηγορία:Ποδοσφαιριστές Σλάβια Πράγας
Οικία Χατζηκυριάκου

Η **Οικία Χατζηκυριάκου**, αξιόλογο δείγμα αθηναϊκής κατοικίας της οθωνικής εποχής, βρίσκεται στην οδό Μάρκου Αυρηλίου αριθ. 1 στην Πλάκα, στο λιθόστρωτο πεζόδρομο απέναντι από τους Αέρηδες.

Το κτήριο οικοδομήθηκε το 1843, όπως αναγράφεται και στη σιδεριά του μπαλκονιού του, και ήταν κατοικία του Ιωάννη Χ. Χατζηκυριακού. Ο Χατζηκυριακός ήταν Σμυρναίος βαμβακέμπορος, ο οποίος μαζί με τη γυναίκα του Μαρία (Μαριγώ) Δημητροπούλου από την Τρίπολη ίδρυσαν το 1889 το Χατζηκυριάκειο Ορφανοτροφείο Θηλέων στον Πειραιά, που λειτουργεί μέχρι σήμερα με την επωνυμία «Χατζηκυριάκειο Ίδρυμα Παιδικής Προστασίας». Το Χατζηκυριάκειο Ορφανοτροφείο θεμελιώθηκε το 1883 από τη βασίλισσα Όλγα και αποπερατώθηκε το 1897, ενώ ο Χατζηκυριακός ζούσε ακόμη. Τα επίσημα εγκαίνια έγιναν το 1903, οπότε άρχισε και η λειτουργία του.

Η διώροφη αυτή κατοικία, με την τοξωτή είσοδο, το ξύλινο μπαλκόνι, την κεραμοσκεπή και τα περσιδωτά παράθυρα, δίχως εξωτερικά διακοσμητικά στοιχεία, αποτελεί εξαιρετικό δείγμα ιδιωτικής κατοικίας στα πρώτα χρόνια της απελευθερωμένης Αθήνας. Διατηρεί τον ιστορικό αρχιτεκτονικό χαρακτήρα και το ρυθμολογικό ύφος της πλακιώτικης κατοικίας στα χρόνια του Όθωνα.

Η Οικία Χατζηκυριάκου έχει χαρακτηριστεί έργο τέχνης με αξιόλογα αρχιτεκτονικής μορφής στοιχεία και ιστορικό διατηρητέο μνημείο των νεότερων χρόνων. Το κτήριο χρησιμοποιήθηκε στα πιο πρόσφατα χρόνια ως εργαστήριο και κατοικία του γλύπτη Θωμά Θωμόπουλου μέχρι το θάνατό του, το 1937.

## Πηγές
* Κάτια Μητροπούλου: *Αθήνα: Μνήμες και Κτήρια*, α΄ έκδοση, Εκδόσεις «Ι. Σιδέρις», Αθήνα, 2004.
* Μαργαρίτα Γραφάκου & Ελένη Μαΐστρου: «Αρχιτεκτονικός χαρακτήρας της Πλάκας», Εφημ. *[[Η Καθημερινή]]* / Επτά Ημέρες, 23 Ιουνίου 1996.
* *[[Πάπυρος Larousse Britannica]]*, λήμμα *«Χατζηκυριάκειο Ορφανοτροφείο (Πειραιώς)»*, τόμ. 61, Εκδόσεις Πάπυρος, Αθήνα, 1996.

Κατηγορία:Νεοκλασικά κτίρια της Αθήνας
Κατηγορία:Πλάκα
Κατηγορία:Ιστορικές οικίες στην Αθήνα
Μίκο Σμίλιανιτς

Ο **Μίκο Σμίλιανιτς** (σερβ. "Mићo" Cмиљaнић-Ostoja "Mićo" Smiljanić, γεννημένος στις 4 Σεπτεμβρίου 1974 στο Απατίν της Βοϊβοντίνα) είναι αμυντικός ποδοσφαιριστής από τη Σερβία. Εκτός από την πατρίδα του αγωνίστηκε επίσης σε ομάδες από την Ουγγαρία, το Ισραήλ και την Ελλάδα, όπου έπαιξε τρεις σεζόν στην Α΄ Εθνική με τoν Πανιώνιο. Με ύψος 1,88 μ. αγωνιζόταν ως σέντερ μπακ.

## Καριέρα

## Παραπομπές



## Εξωτερικοί σύνδεσμοι
* Profile
* Profile

Κατηγορία:Σέρβοι ποδοσφαιριστές
Κατηγορία:Ποδοσφαιριστές Πανιωνίου
σ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σπάρτακ Σουμπότιτσα
Κατηγορία:Ποδοσφαιριστές Χόνβεντ Βουδαπέστης
Κατηγορία:Ποδοσφαιριστές ΜΤΚ Βουδαπέστης
Κατηγορία:Ποδοσφαιριστές Ντιόσγκιορι ΒΤΚ
Κατηγορία:Ποδοσφαιριστές Σουπερλίγκα Σερβίας
Μεσιέ 86

Ο **Μεσιέ 86** (γνωστός και ως *Μ86* και *NGC 4406*) είναι φακοειδής γαλαξίας σε απόσταση 60 εκατομμυρίων ετών φωτός στον αστερισμό της Παρθένου. Αποτελεί πηγή ακτίνων Χ και αποτελεί με έναν άλλο γιγάντιο φακοειδή γαλαξία, τον Μεσιέ 84, ένα εμφανές ζευγάρι στην αλυσίδα του Μαρκάριαν, κοντά στο κέντρο του σμήνους της Παρθένου, του οποίου είναι ένα από τα λαμπρότερα μέλη. 

Έχει ένα μικρό συνοδό, τον UGC 7494 σε απόσταση 1,4 λεπτών τη μοίρας από τον Μεσιέ 86. Σε απόσταση 10 λεπτών της μοίρας βρίσκεται ο NGC 4402, με τον οποίο φαίνεται να μην αλληλεπιδρά.

Παρουσιάζει μετατόπιση προς το κυανό καθώς πέφτει προς το κέντρο του σμήνους, το οποίο είναι προς το μέρος του Γαλαξία μας. Παρόμοια μετατόπιση παρουσιάζει και ο Μεσιέ 90. Ως αποτέλεσμα αυτής της κίνησης το διαγαλαξιακό ενδιάμεσο συγκρούεται με το υλικό του γαλαξία με αποτέλεσμα η σκόνη του γαλαξία να θερμαίνεται και να απομακρύνεται από αυτόν.

## Ιστορικό
Ο Μεσιέ 86 ανακαλύφθηκε τις 18 Μαρτίου 1781 από τον Τσαρλς Μεσιέ, μαζί με άλλα 7 μέλη του καταλόγου του στην ίδια περιοχή του ουρανού και το σφαιρωτό σμήνος Μεσιέ 92.

## Εκπομπή ακτίνων Χ
Στις ακτίνες Χ ο Μεσιέ 86 παρουσιάζει μία ουρά αερίου (κυρίως υδρογόνου). Έχει ακτίνα 0°,2, δηλαδή περίπου 70 kpc.

## Παραπομπές


## Εξωτερικοί σύνδεσμοι

* SEDS Lenticular Galaxy M86 

Κατηγορία:Φακοειδείς γαλαξίες
Κατηγορία:Σμήνος της Παρθένου
86
4406
Κατηγορία:Παρθένος (αστερισμός)
40653
07532
Φεβρουαριανή Επανάσταση

Ως **Φεβρουαριανή επανάσταση** φέρονται

*η Γαλλική Επανάσταση του 1848 και
*η Φεβρουαριανή επανάσταση της Αγίας Πετρούπολης (1917)
Εκλογές πληρεξουσίων για τη Δ΄ Εθνοσυνέλευση Άργους (1829)

Οι **εκλογές πληρεξουσίων για τη Δ΄ Εθνοσυνέλευση Άργους του 1829** ήταν οι πρώτες εκλογές με άμεση ψηφοφορία στο νεοσύστατο ελληνικό κράτος. Από αυτές προέκυψαν 236 πληρεξούσιοι, που αποτέλεσαν την Δ' Εθνοσυνέλευση που έλαβε χώρα στο Άργος στις 11 Ιουλίου 1829.'

Το πλαίσιο των εκλογών καθορίστηκε με απόφαση του Ιωάννη Καποδίστρια, που εκδόθηκε από το Πανελλήνιον, σύμφωνα με την οποία δικαίωμα ψήφου είχαν όλοι οι ευρισκόμενοι στην Ελλάδα οι οποίοι ήταν «Έλληνες το γένος».

Την απόφαση αυτή κατάφερε ο Καποδίστριας να γίνει αποδεκτή από το Πανελλήνιον, μόνο μετά από αυθαίρετη πρόσθεση 9 μελών στη σύνθεσή του (πλέον των υπάρχοντων 27). Το Πανελλήνιον αντιδρούσε φοβούμενοι ότι θα επικρατήσουν Φαναριώτες και Έλληνες του εξωτερικού και ζητούσε να περιορισθεί η ψήφος στους αυτόχθονες (γηγενείς) και κτηματίες.

Επιπλέον ο Καποδίστριας ζητούσε αρχικά να εκδώσει απόφαση με την οποία να ορίζονται πρόεδροι των εφορευτικών επιτροπών επίτροποι αποσταλμένοι από την κυβέρνηση και όχι πρόσωπα εκλεγόμενα από τους εκλογείς. Παρά την επιμονή του, δεν εκδόθηκε τέτοια απόφαση.

Στις παραμονές των εκλογών, ο κυβερνήτης Καποδίστριας έκανε περιοδεία στα εδάφη της Ελλάδας, γεγονός που αύξησε τη δημοτικότητά του.

## Βουλευτές που εκλέχτηκαν

## Σημειώσεις και αναφορές


Κατηγορία:Ελληνικές βουλευτικές εκλογές
Κατηγορία:Δικαίωμα ψήφου στην Ελλάδα
Νόρμπερτ Τοτ

Ο **Νόρμπερτ Τοτ** (Norbert Tóth, γεννημένος στις 11 Αυγούστου 1976) είναι διεθνής ποδοσφαιριστής από την Ουγγαρία. Έχει αγωνιστεί σε κορυφαίες ουγγρικές ομάδες και το 1998 κατέκτησε το Πρωτάθλημα ποδοσφαίρου Ουγγαρίας με την Ούιπεστ ΦΚ. Έπαιξε για μια σεζόν και στην Ελλάδα, στην Α΄ Εθνική με τoν Πανιώνιο. Έχει 19 συμμετοχές με την εθνική Ουγγαρίας. Έχει ύψος 1,76 και αγωνίζεται στη μεσαία γραμμή.

## Καριέρα

## Τίτλοι-Διακρίσεις

* Πρωτάθλημα Ουγγαρίας: 1998
* Κύπελλο Ουγγαρίας (φιναλίστ): 1993, 1998
* Πρωτάθλημα Β΄ Ουγγαρίας: 2008

## Παραπομπές


## Εξωτερικοί σύνδεσμοι
* http://www.national-football-teams.com/v2/player.php?id=3083
* http://www.hlsz.hu/index.php?WG_NODE=WebHlszJatekos&WG_OID=hPLf_9caba52 

Κατηγορία:Ούγγροι ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Ούιπεστ ΦΚ
Κατηγορία:Ποδοσφαιριστές Βάσας ΣΚ
Κατηγορία:Ποδοσφαιριστές Βίντεοτον ΦΚ
Κατηγορία:Ποδοσφαιριστές Σόμπατεϊ Χάλαντας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Γκόρσιουμ - Ηράκλεια

Η πόλη **Γκόρσιουμ** ή, αργότερα, **Ηράκλεια** (λατ.: *Gorsium* / *Herculia*) ήταν ρωμαϊκή αποικία στην αρχαία Παννονία. Βρίσκεται 16 χλμ νοτίως της πόλης Σεκεσφεχερβάρ (Székesfehérvár), μεταξύ της Βουδαπέστης και της λίμνης Μπάλατον, κοντά στο χωριό Tác της σημερινής Ουγγαρίας.

Ιδρύθηκε από τους Ρωμαίους, αρχικά με το όνομα Γκόρσιουμ, στη θέση στρατιωτικής τους βάσης, κάπου στο δεύτερο μισό του 1ου αι. μ.Χ. Καταστράφηκε από τους Σαρμάτες, το 178 και ανοικοδομήθηκε αργότερα, επί αυτοκράτορα Σεπτιμίου Σεβήρου, ο οποίος παρέστη προσωπικά στην τελετή αφιέρωσης του ναού της πόλης. Καταστράφηκε από τους Ροξολάνους, το 260, για να ανοικοδομηθεί εκ νέου από τον αυτοκράτορα Διοκλητιανό. Ο τελευταίος της έδωσε το όνομα Herculia (Ηράκλεια), προς τιμήν του συναυτοκράτορα Μαξιμιανού ο οποίος είχε προσλάβει την επωνυμία Herculius. Η αρχαία πόλη συνέχισε να υπάρχει, έστω και παρακμασμένη, μέχρι τον 5ο αιώνα.

Μέχρι την πρώτη της καταστροφή,ο πληθυσμός της πόλης αποτελείτο από Κέλτες της φυλής των Εραβάσκων (Eravasci), καθώς και Ιταλούς εμπόρους και βετεράνους στρατιώτες. Μετά τη λήξη του πολέμου, οι ντόπιοι κάτοικοι σταδιακά εξαφανίστηκαν και τη θέση τους πήραν άποικοι από τη Θράκη και τις ανατολικές επαρχίες της αυτοκρατορίας.

Οι ανασκαφές έχουν αποκαλύψει σημαντικά ερείπια τα οποία είναι προσβάσιμα στο κοινό, καθώς ο χώρος έχει μετατραπεί σε αρχαιολογικό πάρκο.

## Παραπομπές


## Εξωτερικοί σύνδεσμοι
* 
*  

Κατηγορία:Αρχαιολογικοί τόποι στην Ουγγαρία
Κατηγορία:Παννονία
Κατηγορία:Ρωμαϊκές πόλεις στην Ουγγαρία
Καρλ Σούκερ

Ο **Καρλ Π. Ν. Σούκερ** (*Karl Shuker*, 9 Δεκεμβρίου 1959) είναι Βρετανός ζωολόγος, κρυπτοζωολόγος και συγγραφέας που ζει στην Αγγλία. Εργάζεται ως ελεύθερος σύμβουλος ΜΜΕ και συγγραφέας εξειδικευμένος στην κρυπτοζωολογία.

Ο Σούκερ έχει πτυχίο ζωολογίας  από το Πανεπιστήμιο του Ληντς και διδακτορικό δίπλωμα ζωολογίας και φυσιολογίας από το Πανεπιστήμιο του Μπέρμιγχαμ. Είναι μέλος πολλών επιστημονικών ομάδων. Ο Σούκερ είναι ένας από τους εξέχοντες κρυπτοζωολόγους στον αγγλόφωνο κόσμο . Έχει γράψει πολλά κείμενα και 15 βιβλία. 

Ο Σούκερ ήταν ο πρώτος κρυπτοζωολόγος που έφερε εις γνώση του κοινού, μεγάλο αριθμό κρυπτίδια (cryptids) που δεν ήταν γνωστά προηγουμένως. Εκτός από τις δικές του εκδόσεις  ο Σούκερ γράφει δύο τακτικές στήλες στο *Fortean Times*, στο θέμα της κρυπτοζωολογίας, είναι εκδότης και εγγραφεί στο *Strange Magazine* και παρουσιάζει επίσης άρθρα του στο *Fate*. Παράλληλα με τα πιο πάνω, είναι ο σύμβουλος ζωολογίας για τα Παγκόσμια Ρεκόρ Γκίνες. Ήταν σύμβουλος και σε διάφορες τηλεοπτικές σειρές, όπως το *Into the Unknown* του *Discovery TV*.

Ένα νέο είδος *Loricifera*, το *Pliciloricus shukeri*, ονομάστηκε μετά από αυτόν το 2005.

## βιβλία
* *Mystery Cats of the World*, (1989)
* *Extraordinary Animals Worldwide*, (1991)
* *The Lost Ark: New and Rediscovered Animals of the 20th Century*, (1993)
* *Dragons - A Natural History* (1995)
* *In Search of Prehistoric Survivors*, (1995)
* *The Unexplained*, (1996)
* *From Flying Toads To Snakes With Wings*, (1997)
* *Mysteries of Planet Earth*, (1999)
* *The Hidden Powers of Animals*, (2001)
* *The New Zoo: New and Rediscovered Animals of the Twentieth Century*, (2002)
* *The Beasts That Hide From Man*, (2003)
* *Extraordinary Animals Revisited*, (2007) 
* *Dr Shuker's Casebook*, (2008)
* *Dinosaurs and Other Prehistoric Animals on Stamps: A Worldwide Catalogue*, (2008)
* *Star Steeds and Other Dreams: The Collected Poems*, (2009) - ποίηση

## σύμβουλος
* *Man and Beast* (1993)
* *Secrets of the Natural World* (1993)
* *Almanac of the Uncanny* (1995)
* *The Guinness Book of Records/Guinness World Records* (1997-)
* *Mysteries of the Deep* (1998)
* *Guinness Amazing Future* (1999)
* *The Earth* (2000)
* *Monsters* (2001)
* *Chambers Dictionary of the Unexplained* (2007)
* *Chambers Myths and Mysteries* (2008)
* *The Fortean Times Paranormal Handbook* (2009)

## Πηγές


## Εξωτερικοί σύνδεσμοι
* Karl Shuker's website
* Karl Shuker's cryptozoology weblog

Κατηγορία:Άγγλοι βιολόγοι
Κατηγορία:Ζωολόγοι
Κατηγορία:Άγγλοι συγγραφείς
Πανελλήνιον

**Πανελλήνιον** ονομάστηκε γνωμοδοτικό σώμα που ιδρύθηκε στις 18 Ιανουαρίου 1828 από τον Ιωάννη Καποδίστρια, σε αντικατάσταση του Βουλευτικού, ως ένας από τους όρους που έθεσε για να αναλάβει την εξουσία. Το Πανελλήνιον αντικαταστάθηκε από τη Γερουσία κατά τη Δ' Εθνοσυνέλευση του Άργους τον Ιούλιο του 1829.

Το Πανελλήνιον αποτελούσαν κατά τη σύστασή του 27 μέλη, χωρισμένα σε τρία τμήματα. Στα τρία τμήματα, επικεφαλής ήταν οι πρόβουλοι.

Πριν την έκδοση των αποφάσεων του Καποδίστρια που αφορούσαν τις εκλογές του 1829, λόγω των αντιρρήσεων που έφερνε το Πανελλήνιον στην έκδοση των αποφάσεων αυτών, ο Καποδίστριας πρόσθεσε στο σώμα εννέα μέλη που τον βοήθησαν να αποκτήσει πλειοψηφία στην υποστήριξη των απόψεών του, κάνοντας το σύνολο των μελών του 36. Αναφέρεται ότι από τα 

Μέλη του Πανελληνίου ήταν ανάμεσα σε άλλους οι: 
*Γεώργιος Κουντουριώτης, πρόβουλος της οικονομίας 
*Ιωάννης Κωλέττης
*Πετρόμπεης Μαυρομιχάλης
*Νικόλαος Σπηλιάδης
*Βιάρος Καποδίστριας, αδελφός του Κυβερνήτη Καποδίστρια, Κερκυραίος δικηγόρος που κλήθηκε από τον Καποδίστρια
*Ιωάννης Γεννατάς, Κερκυραίος δικηγόρος που κλήθηκε και αυτός από τον Καποδίστρια
*Γεώργιος Σισίνης
*Ανδρέας Π. Μεταξάς
*Χριστόδουλος Κλονάρης
*Τάτσης Μαγγίνας
*Νικόλαος Ρενιέρης
*Ανδρέας Ζαΐμης
*Λυκούργος Λογοθέτης
*Ανδρέας Καλαμογδάρτης
*Αλέξανδρος Μαυροκορδάτος
*Ρήγας Παλαμήδης
*Πάνος Ράγκος
*Γεώργιος Ψύλλας
*Κωνσταντίνος Ζωγράφος
*Α. Παπαδόπουλος
*Χ. Αινιάν
*Σπ. Παπαδόπουλος
*Ν.Χ.Ι. Μέξης
*Απ. Ν. Αποστόλης
*Αλέξανδρος Κοντόσταβλος
*Γεώργιος Σταύρου

## Επιτροπές
Οι επιτροπές ήταν:

Εσωτερικών
*Ανδρέας Ζαΐμης, πρόεδρος Εσωτερικών
*Γεώργιος Ψύλλας
*Χ. Αινιάν

Στρατιωτικών
*Πετρόμπεης Μαυρομιχάλης
*Κωνσταντίνος Ζωγράφος
*Χριστόδουλος Κλωνάρης

Οικονομικών, 
*Γεώργιος Κουντουριώτης
*Ν.Κ. Σπηλιάδης
*Α. Παπαδόπουλος

Γραμματέας:
Σπυρίδων Τρικούπης, αντικαταστάθηκε στη συνέχεια από τον Σπηλιάδη

Αργότερα προστέθηκαν οι
*Αλέξανδρος Μαυροκορδάτος
*Αναγνώστης Δεληγιάννης
*Τάτσης Μαγγίνας
*Αλέξανδρος Κοντόσταβλος
*Γεώργιος Σταύρου
*Ανδρέας Μεταξάς
*Βιάρος Καποδίστριας
*Ν. Αποστόλης (ίσως ο Αποστόλης Νικολάου)

## Αναφορές


Κατηγορία:Πολιτειακοί Θεσμοί της Ελληνικής Επανάστασης του 1821
Κατηγορία:Ελληνική Πολιτεία 1828-1832
Κατηγορία:Ιωάννης Καποδίστριας
Πηγή

Η λέξη **πηγή** μπορεί να αναφέρεται:

## Σημείο άντλησης περιεχομένου
*Υδάτινη πηγή, σημείο του εδάφους όπου αναβλύζει νερό
*Πηγή τάσης, όρος της ηλεκτροτεχνίας
*Πηγή ρεύματος, όρος της ηλεκτροτεχνίας
*Πηγή δεδομένων, όρος της πληροφορική
*Πηγή κειμένου, αξιόπιστη μαρτυρία που στηρίζει ένα κείμενο

## Οικισμοί της Ελλάδας
*Πηγή Αχαΐας
*Πηγή Βελεντζικού Άρτας
*Πηγή Τετρακώμου Άρτας
*Πηγή Ηρακλείου
*Πηγή Ιωαννίνων
*Πηγή Ικαρίας
*Πηγή Κέρκυρας
*Πηγή Κιλκίς
*Πηγή Λέσβου
*Πηγή Οιχαλίας Μεσσηνίας
*Πηγή Πλάτσης Μεσσηνίας
*Πηγή Τρικάλων
*Πηγή Ρεθύμνου
*Πηγή Φωκίδας
*Πηγή Χανίων

## Οικισμοί της Κύπρου
*Πηγή Αμμοχώστου

## Ονόματα
*Το γυναικείο όνομα «Πηγή»

### Πρόσωπα με το όνομα Πηγή
*Πηγή Δεβετζή

## Δείτε επίσης
*Πηγές
*Ζωοδόχος Πηγή
*

Κατηγορία:Αποσαφηνίσεις ελληνικών τοπωνυμίων
Περιβόλια (αποσαφήνιση)

Με το όνομα **Περιβόλια** αναφέρονται οι παρακάτω οικισμοί της Ελλάδας:

*Περιβόλια Αρκαδίας
*Περιβόλια Εύβοιας
*Περιβόλια Ηλείας
*Περιβόλια Θήρας
*Περιβόλια Χανίων
**Περιβόλια Ιναχωρίου Χανίων
**Περιβόλια Κυδωνίας Χανίων
*Περιβόλια Λακωνίας
*Περιβόλια Αιτωλοακαρνανίας
**Περιβόλια Παλαιοπύργου Αιτωλοακαρνανίας
**Περιβόλια Παλαίρου Αιτωλοακαρνανίας

## Επίσης
Την ίδια ονομασία έχει ομώνυμη συνοικία του Ρεθύμνου, πρώην προάστιο της πόλης.

## Δείτε επίσης
*Περιβόλι

Κατηγορία:Αποσαφηνίσεις ελληνικών τοπωνυμίων
Μπαρν

**Μπαρν** είναι χορός που δημιουργήθηκε το 1892. Ο χορός αυτός χορευόταν για να γιορταστεί η οικοδόμηση μίας σιταποθήκης. Είναι χορός σκοτσέζικου στυλ, στον οποίο οι παρτενέρ κινούνται πλάι-πλάι για μερικά βήματα κι έπειτα χορεύουν βαλς.

Κατηγορία:Χορευτικά είδη
Αρχοντικό Γάσπαρη

Το **Αρχοντικό Γάσπαρη**, κτίσμα της Τουρκοκρατίας, βρίσκεται στη συμβολή των οδών Κυρρήστου 19 και Φλέσσα 4 στην Πλάκα. Υπήρξε η κατοικία του Δημητρίου Γάσπαρη, πρόξενου της Γαλλίας στην Αθήνα, καταγόμενου από παλαιότατη επιφανή οικογένεια της Κορσικής.

Όπως αναφέρει ο Ιωάννης Μπενιζέλος (1735 - 1807), συγγραφέας της *Ιστορίας των Αθηνών*, "*ο δε [[Δημήτριος Γάσπαρης]] είχε το κονσουλάτον (προξενείο) της Γαλλίας... Ούτος γέννημα μεν και θρέμμα των Αθηνών και από προγόνων Αθηναίων και ευπατριδών έλκων το γένος, πρό χρόνων δε πλείστων ευρίσκετο η αυτού γενεά υπό την προτετζιόνε (προστασία) της γαλλικής βασιλείας..., ο δε πάππος αυτού και ομώνυμος Δημήτριος είχε το αυτό κονσουλάτον της Γαλλίας... Ο άνθρωπος ήτον αληθινός, φιλήσυχος και αγαθής υπολήψεως, διήγε δε τον βίον αυτού εξ εμπορίας*".

Το αρχοντικό του Γάσπαρη αποτελείται από δύο κτίσματα: το πιο παλαιό στην οδό Κυρρήστου, ένα διώροφο κτίσμα της εποχής της Τουρκοκρατίας, είναι κτισμένο στις αρχές του 18ου αιώνα, με μια μαρμάρινη σκάλα στην εσωτερική αυλή του, γνωστή ως "η σκάλα του Γάσπαρη". Το δεύτερο κτίσμα επί της οδού Φλέσσα χρονολογείται από τα μέσα του 19ου αιώνα.

left|thumb|250px|Αρχοντικό Γάσπαρη: Η νέα πτέρυγα

Στο αρχοντικό αυτό, όταν στην Αθήνα είχε ενσκήψει στα 1788-1789 επιδημία πανώλους, ο Γάσπαρης, "κόνσολος Φραντζέζος", όπως περιγράφει και πάλι ο Ιωάννης Μπενιζέλος στην *Ιστορία* του, "*εις το περιβόλι του όντας, διεμοίραζεν ο ίδιος εις τους ερχόμενους πτωχούς τας αναγκαίας τροφάς και χρήματα. Τον είδα πολλάκις ώρα μεσημβρίας, εις τον καύσωνα του ηλίου, να στέκει εις την πόρταν του περιβολίου του... διά να μην ήθελε τον λανθάσει κανένας από τους πτωχούς και αναχωρήσει, χωρίς να λάβει τα αναγκαία*".

Στο αρχοντικό του Γάσπαρη είχε φιλοξενηθεί ο Γάλλος ποιητής Λαμαρτίνος, όταν είχε επισκεφθεί την Ελλάδα το 1832. Ο ίδιος περιγράφει την άφιξη και φιλοξενία του στο σπίτι του Γάσπαρη, ως εξής: "*Αφού περπατήσαμε κανένα τέταρτο ανάμεσα σε σκηνές ερήμωσης και σωρούς από γκρεμισμένους τοίχους και στέγες, φτάσαμε στην ταπεινή κατοικία του κ. Γάσπαρη, υπαλλήλου στο ελληνικό προξενείο της Αθήνας. Του είχα στείλει το πρωί μία συστατική επιστολή που με έθετε υπό την ευγενική του προστασία... Ο κ. Γάσπαρης μας δέχτηκε... μία από τις θυγατέρες του, όμορφη και χαριτωμένη Αθηναία, πρότυπο της κληρονομικής ομορφιάς των γυναικών του τόπου της, μας σέρβιρε, πρόθυμη και καταδεχτική, δροσερή πορτοκαλάδα μέσα σε πήλινα κανάτια με αρχαία σχήματα*".

Σήμερα βρίσκεται ακόμα στην ιδιοκτησία της οικογένειας και συγκεκριμένα στον εξ αγχιστείας απόγονο αυτής, Στρατή Στρατήγη, πρώην βουλευτή και δικηγόρο.

## Παραπομπές


## Πηγές
* Κάτια Μητροπούλου: *Αθήνα: Μνήμες και κτήρια*, α' έκδοση, Εκδόσεις "Ι. Σιδέρις", Αθήνα, Ιούλιος 2004.
* Ιωάννης Μπενιζέλος: *Ιστορία των Αθηνών*, Εκδοτική Αθηνών Α.Ε., Αθήνα, 1986.
* *Τρεις Γάλλοι Ρομαντικοί στην Ελλάδα: Λαμαρτίνος-Νερβάλ-Γκωτιέ* (πρόλογος Παν. Μουλλάς, μετάφραση Βάσω Μέντζου), Εκδόσεις ΟΛΚΟΣ, Αθήνα, 1990.

Κατηγορία:Πλάκα
Κατηγορία:Νεοκλασικά κτίρια της Αθήνας
Κατηγορία:Ιστορικές οικίες στην Αθήνα
Βρύσες

Συνηθισμένο ελληνικό τοπωνύμιο. Ακολουθεί λίστα με περιοχές και χωριά με αυτό το όνομα:

## Βρύσες
* Βρύσες Λακωνίας
* Βρύσες Λασιθίου
* Βρύσες Κυπαρισσίας Μεσσηνίας
* Βρύσες Φιλιατρών Μεσσηνίας
* Βρύσες Πρέβεζας
* Βρύσες Λάμπης Ρεθύμνου
* Βρύσες Σιβριτού Ρεθύμνου
* Βρύσες Σάμου
* Βρύσες Αποκορώνου Χανίων
* Βρύσες Κυδωνίας Χανίων

## Βρύση
Στον ενικό, υπάρχουν τα εξής τοπωνύμια:
*Βρύση Έβρου
*Βρύση Ευβοίας
*Βρύση Θεσπρωτίας
*Βρύση Καβάλας

## Δείτε επίσης
* Μεγάλη Βρύση
* Κρύα Βρύση (αποσαφήνιση)

Κατηγορία:Αποσαφηνίσεις ελληνικών τοπωνυμίων
Οικονομολόγος

Με τον όρο **Οικονομολόγος** αναφέρεται κάθε επιστήμονας - επαγγελματίας, ο οποίος εφαρμόζει τις αρχές των Οικονομικών Επιστημών μετά από απόκτηση αντίστοιχου πανεπιστημιακού τίτλου σπουδών. Επίσημο συλλογικό όργανο και φορέας του κλάδου των Οικονομικών Επιστημών στην Ελλάδα είναι το Οικονομικό Επιμελητήριο της Ελλάδας. 

## Ελλάδα
Ειδικότερα, σύμφωνα με το Π.Δ. 475/91 «περί οικονομολογικού επαγγέλματος και της άδειας ασκήσεώς του», ο οικονομολόγος ασχολείται με τις ακόλουθες δραστηριότητες:

* Ανάλυση, επεξεργασία και ερμηνεία οικονομικών φαινομένων, μεγεθών, η σύνταξη και υποβολή σχετικών μελετών και εκθέσεων προς επιχειρήσεις, οργανισμούς και γενικά φορείς οικονομικής δραστηριότητας. 

* Παροχή συμβουλών επί οικονομικών επιχειρησιακών, αναπτυξιακών, ταμιευτικών, χρηματοπιστωτικών, φοροτεχνικών και εμπορικών θεμάτων προς φορείς οικονομικής και επιχειρησιακής δραστηριότητας του ιδιωτικού, του δημόσιου τομέα και της Δημόσιας διοίκησης. 

* Παροχή υπηρεσιών οργάνωσης, διεύθυνσης των οικονομικών δραστηριοτήτων επιχειρήσεων καθώς και φορέων οικονομικής δραστηριότητας του δημόσιου τομέα. 

* Παροχή υπηρεσιών οργάνωσης, διεύθυνσης, εποπτείας λογιστικών υπηρεσιών, σχεδιασμός κατάρτιση και υπογραφή Οικονομικών Καταστάσεων. 

* Παροχή φοροτεχνικών υπηρεσιών, οργάνωση, λειτουργία και διεύθυνση γραφείων και επιχειρήσεων για την παροχή των ως άνω υπηρεσιών. 

* Σχεδιασμός στατιστικών και οικονομετρικών μεθόδων και ερευνών, επεξεργασία, ανάλυση, ερμηνεία και γενικά επιστημονική και πρακτική αξιοποίηση στατιστικών στοιχείων που αφορούν στην οικονομία, στα οικονομικά μεγέθη, στους συντελεστές της παραγωγής, στην παραγωγική και αναπτυξιακή διαδικασία.

* Έλεγχος της διαχείρισης, των οικονομικών καταστάσεων βιβλίων και στοιχείων, επιχειρήσεων, οργανισμών, ιδρυμάτων και γενικά φορέων οικονομικής και επιχειρησιακής δραστηριότητας ή διαχείρισης φορέων του ιδιωτικού ή του δημόσιου τομέα κατά τις διατάξεις της κείμενης νομοθεσίας και η σύνταξη - έκδοση των αναγκαίων και σχετικών πορισμάτων εκθέσεων και πιστοποιητικών.

* Διδασκαλία των θεωριών, αρχών, μεθόδων και πορισμάτων της οικονομικής επιστήμης και σκέψης και της εφαρμοσμένης οικονομικής, σε εκπαιδευτικά ιδρύματα, εξαιρουμένων των ανωτάτων εκπαιδευτικών ιδρυμάτων.

Προϋπόθεση για την χορήγηση της άδειας ασκήσεως οικονομολογικού επαγγέλματος αποτελεί η ιδιότητα του μέλους του Οικονομικού Επιμελητηρίου της Ελλάδας κατά τις διατάξεις του άρθρου 3 του Ν. 1100/1980 όπως ισχύει.

## Παραπομπές


## Εξωτερικοί σύνδεσμοι
* 
* 


Κατηγορία:Επαγγέλματα
Μάγνητες

300px|δεξιά|μικρογραφία|Η αρχαία Θεσσαλία
Οι **Μάγνητες** ήταν αρχαίο ελληνικό φύλο που κατοικούσε στην περιοχή του Πηλίου και της Όσσας, στην ανατολική Θεσσαλία. Οι Μάγνητες πιθανόν ήταν συγγενικό φύλο με τους Μακεδόνες ενώ πήραν το όνομά τους από το Μάγνη, εγγονό του Δευκαλίωνα. Εγκαταστάθηκαν στην περιοχή της Θεσσαλίας την περίοδο των μεγάλων μετακινήσεων των ελληνικών φύλων, κατά τον 12ο αιώνα π.Χ. Τον 10ο αιώνα π.Χ. ίδρυσαν δύο αποικίες στη Μικρά Ασία, που έφεραν και οι δύο το όνομα Μαγνησία. Η Μαγνησία του Σιπύλου, χτισμένη στους πρόποδες του όρους *Σίπυλο* στις όχθες του ποταμού Έρμου και η Μαγνησία του Μαιάνδρου στις όχθες του ποταμού Μαίανδρου. Από τις δύο αυτές πόλεις η περιοχή της Μικράς Ασίας ανατολικά της Ιωνίας ονομάστηκε Μαγνησία. Μαγνησία επίσης ονομάστηκε η περιοχή εγκατάστασης των Μαγνητών στη Θεσσαλία, ονομασία που διατηρεί η περιοχή μέχρι σήμερα. Οι Μάγνητες δε διατήρησαν την ανεξαρτησία τους αλλά υποτάχτηκαν και έγιναν περίοικοι των Θεσσαλών πιθανόν στα μέσα του 7ου αιώνα π.Χ.

Ορισμένες από τις πόλεις των Μαγνητών ήταν η Μελίβοια στα νοτιοανατολικά της Όσσας, το Ομόλοιον βόρεια της Όσσας, οι Ευρυμενές κοντά στο σημερινό χωριό Στόμιο και η Κορόπη στη θέση του σημερινού ομώνυμου οικισμού.

## Παραπομπές


## Πηγές
''Ιστορία του ελληνικού έθνους, εκδοτική Αθηνών, Β΄τόμος, σελ. 210

Κατηγορία:Αρχαία ελληνικά φύλα
Κατηγορία:Αρχαίοι Θεσσαλοί
Κατηγορία:Αρχαία Μαγνησία
Μαγνησία (αποσαφήνιση)

Το όνομα **Μαγνησία** μπορεί να αναφέρεται στα εξής:
* Περιφερειακή Ενότητα Μαγνησίας: περιφερειακή ενότητα της Ελλάδας
* Νομός Μαγνησίας: νομός της Ελλάδας
* Μαγνησία (Μικρά Ασία): πόλη και ομώνυμη επαρχία της Τουρκίας
* Μαγνησία του Σιπύλου: αρχαία πόλη της Μικράς Ασίας, στους πρόποδες του όρους Σίπυλο.
* Μαγνησία του Μαιάνδρου: αρχαία πόλη της Μικράς Ασίας, στις όχθες του ποταμού Μαίανδρου.
* Μαγνησία Λασιθίου, χωριό της Κρήτης.
*Μαγνησία Ρεθύμνου, χωριό της Κρήτης.
* Νέα Μαγνησία Θεσσαλονίκης, κωμόπολη της Περιφερειακής Ενότητας Θεσσαλονίκης.
* Νέα Μαγνησία Λαμίας: συνοικία της Λαμίας.
* Μαγνησία (χημεία): συγκεκριμένο οξείδιο μαγνησίου.
* Μαγνησία κεκαυμένη: Φαρμακευτικό ιδιοσκεύασμα.

Κατηγορία:Αποσαφηνίσεις ελληνικών τοπωνυμίων
Διοικητική Επιτροπή της Ελλάδος (1826)

Η **Διοικητική Επιτροπή της Ελλάδος** (Απρίλιος 1826 - Απρίλιος 1827) ήταν το κυβερνητικό σχήμα που ανέλαβε την *κυβέρνησιν των πολεμικών και πολιτικών πραγμάτων της Ελλάδος*, σύμφωνα με το Η΄ Ψήφισμα της Γ΄ Εθνοσυνέλευσης της Επιδαύρου.:

*Εις τας πλέον δεινάς  περιστάσεις, εις τας οποίας ευρέθη ποτέ η πατρίς εξ αρχής του ιερού αυτής αγώνος, ενώ ο εχθρός, εξοπλισμένος όλος εναντίον μας και κατά γης και κατά θάλασσαν, περιτρέχει την Ελλάδα και πανταχού ανάπτει την τρομεράν φλόγα του εξολοθρευμού , ενώ έπεσε το Μεσολόγγι, το μέγα προπύργιον της πατρίδος και η αγαθή ελπίς των Ελλήνων, ενώ η παντελής αχρηματία και απορία του Ταμείου ανοικονόμητα αποκατασταίνει τα εις υπεράσπισιν της πατρίδος αναγκαία, εις τοιαύτην γενικήν αμηχανίαν, η Διοικητική επιτροπή της Ελλάδος, αναλαμβάνει την Διοίκησιν την οποία εις αυτήν ενεπιστεύθη η Γ΄ Εθνική Συνέλευσις δια του υπ' αριθμ. Η΄ ψηφίσματος. (...)*

## Σύνθεση της Διοικητικής Επιτροπής

* **Πρόεδρος** : Ανδρέας Ζαΐμης
* **Γενικός Γραμματέας** : Κωνσταντίνος Ζωγράφος
* **Μέλη - εκπρόσωποι Πελοποννήσου**
: Πετρόμπεης Μαυρομιχάλης
: Αναγνώστης Δεληγιάννης
: Γεώργιος Σισίνης
* **Μέλη - εκπρόσωποι Στερεάς Ελλάδας**
: Σπυρίδων Τρικούπης
: *[[Ανδρέας Ίσκος]]* (ο Ίσκος δεν ανέλαβε ποτέ καθήκοντα καθώς κλήθηκε να βοηθήσει στην άμυνα κατά του Κιουταχή στην δυτική Ελλάδα. Τον αναπλήρωσε ο Κωνσταντίνος Ζώτος)  
: Ιωάννης Βλάχος
***Μέλη - εκπρόσωποι των Ναυτικών νήσων)**
: *[[Λάζαρος Κουντουριώτης]]* (δεν απεδέχθη τον διορισμό και τον αντικατέστησε ο Δημήτριος Τσαμαδός)
: Ανδρέας Χατζηαναργύρου
: Αναγνώστης Μοναρχίδης
***Μέλος - εκπρόσωπος νήσων Αιγαίου Πελάγους**
: Παναγιώτης Δημητρακόπουλος

## Πηγές
*

## Αναφορές


1826
Κατηγορία:Πολιτειακοί Θεσμοί της Ελληνικής Επανάστασης του 1821
Κατηγορία:1826
Κατηγορία:1827
Υπερουράνια στοιχεία

**Υπερουράνια** στοιχεία ονομάζονται τα στοιχεία με ατομικό αριθμό άνω του 92 μέχρι 118 προς το παρόν. Ονομάζονται έτσι επειδή έχουν ατομικό αριθμό μεγαλύτερο από αυτόν του ουρανίου (92). Ο Ντμίτρι Μεντελέγιεφ, όταν συνέταξε τον περιοδικό πίνακα ενώ ακόμα δεν είχαν ανακαλυφθεί μερικά από αυτά, τους "άφησε χώρο", διότι προέβλεψε ότι μετά από χρόνια θα ανακαλυφθούν από άλλους επιστήμονες. Η θεωρία του επαληθεύτηκε, αφού πολλά από αυτά είναι στις μέρες μας γνωστά. Αρκετά από αυτά όμως ακόμα δεν ανακαλύφθηκαν και είναι τα λεγόμενα υποθετικά στοιχεία. Μέσα στα υπερουράνια στοιχεία είναι μερικά στοιχεία από τις Ακτινίδες μέχρι το 103 και από το 103 μέχρι το 118 λέγονται υπερακτινίδες ή υπέρβαρα στοιχεία.

## Ταξινόμηση
Τα υπερουράνια στοιχεία ανήκουν σε διαφορετικές ομάδες όπως και τα άλλα στοιχεία ανάλογα με τις ιδιότητες τους. Ανήκουν στις παρακάτω ομάδες του περιοδικού πίνακα των στοιχείων:

### Στοιχεία μετάπτωσης
*Ραδερφόρντιο, 
*Ντούμπνιο, 
*Σιμπόργκιο, 
*Μπόριο, 
*Χάσιο, 
*Μαϊτνέριο, 
*Νταρμστάντιο, 
*Ρεντγκένιο και 
*Κοπερνίκιο

### Οικογένεια Βορίου
*Νιχόνιο

### Οικογένεια άνθρακα
* Φλερόβιο

### Οικογένεια Αζώτου
*Μοσκόβιο

### Οικογένεια οξυγόνου
*Λιβερμόριο

### [[Αλογόνα]]
*Τενέσιο

### [[Ευγενή αέρια|Ευγενή Αέρια]]
*Ογκανέσσιο

## Ακτινίδες

Ποσειδώνιο, Πλουτώνιο, Αμερίκιο, Κιούριο, Μπερκέλιο, Καλιφόρνιο, Αϊνσταΐνιο, Φέρμιο, Μεντελεγέβιο, Νομπέλιο, Λωρένσιο.

## Ιδιότητες
Παρόλο που τα υπερουράνια στοιχεία χωρίζονται στις πιο πάνω ομάδες έχουν όλα κοινά χαρακτηριστικά. Μερικά είναι τεχνητά και ασταθή και παρουσιάζονται με πολλά ισότοπα. Μερικά παρουσιάζουν εξαιρετικά μεγάλη αστάθεια που το πιο σταθερό ισότοπό τους έχει χρόνο ημισείας ζωής μόλις 3 δευτερόλεπτα. Η αστάθεια τους αυτή εμποδίζει τους επιστήμονες να μάθουν το σημείο τήξης και βρασμού αυτών των στοιχείων. Άλλα πάλι είναι πιό σταθερά και λιγότερο ραδιενεργά.

## Ονομασία
Πολλά από τα στοιχεία έλαβαν το όνομά τους προς τιμήν σημαντικών επιστημόνων όπως το Ραδερφόρντιο (Έρνεστ Ράδερφορντ), Μαϊτνέριο (Λίζε Μάιτνερ), Φλερόβιο (Γκεόργκι Φλέροβ) κ.α. Μερικά πήραν την ονομασία τους από την Διεθνή Οργάνωση Καθαρής και Εφαρμοσμένης Χημείας ( IUPAC - International Union of Pure and Applied Chemistry ), όπως το Ουνούτριο, το Ουνουνέπτιο και άλλα. Η ονομασία τους προέρχεται από τους λατινικούς χαρακτήρες των αριθμών του ατομικού αριθμού των υπερουράνιων στοιχείων. Άλλα ονομάστηκαν από περιοχές (Αμερίκιο - Αμερική, Καλιφόρνιο - Καλιφόρνια, Λιβερμόριο - Λίβερμορ) ενώ κάποια άλλα από τις λατινικές τους ονομασίες.

Κατηγορία:Ομάδες χημικών στοιχείων
Μεγάλη Βρύση

**Μεγάλη Βρύση** είναι όνομα των οικισμών:

*Μεγάλη Βρύση Ηρακλείου
*Μεγάλη Βρύση Καρδίτσας
*Μεγάλη Βρύση Κιλκίς
*Μεγάλη Βρύση Λακωνίας
*Μεγάλη Βρύση Μαγνησίας
*Μεγάλη Βρύση Φθιώτιδας

Κατηγορία:Αποσαφηνίσεις ελληνικών τοπωνυμίων
Ερρίκος Γουλιέλμος Ντόβε

Ο **Ερρίκος Γουλιέλμος Ντόβε** (1803-1879) ήταν Γερμανός (Πρώσος) φυσικός και μετεωρολόγος, καθηγητής  Πανεπιστημίων και πρωτοπόρος της κλιματολογίας.
## Βιογραφία
Ο Ερρίκος Ντόβε γεννήθηκε στη Λέγνικα στις 6 Οκτωβρίου του 1803. Σπούδασε φυσικές επιστήμες στο Πανεπιστήμιο του Μπρεσλάου και στη συνέχεια στο Πανεπιστήμιο του Βερολίνου όπου το 1829 ανέλαβε καθηγητής της φυσικής φιλοσοφίας. Το 1845 ανέλαβε καθηγητής στο Αυτοκρατορικό Πανεπιστήμιο  Φρειδερίκου Γουλιέλμου, (μετέπειτα Πανεπιστήμιο Χούμπολντ) και τέσσερα χρόνια μετά, το 1849, ανέλαβε διευθυντής του Βασιλικού Αστεροσκοπείου της Πρωσίας.

Ο Ερρίκος Ντόβε υπήρξε επίσης ο ιδρυτής και διευθυντής του Μετεωρολογικού Ινστιτούτου του Βερολίνου. Στη διάρκεια της σταδιοδρομίας του δημοσίευσε πλήθος συγγραμμάτων που υπολογίζονται περισσότερα των 300. Εξ αυτών σημαντικότερα είναι ο «Νόμος των θυελλών», γνωστός και ως Νόμος Ντόβε, η «Διανομή της θερμότητας στην επιφάνεια της Γης», «Μετεωρολογικές έρευνες», κ.ά.

Υπήρξε μέλος της Βασιλικής Εταιρείας του Λονδίνου και της Πρωσικής Βασιλικής Ακαδημίας Επιστημών. Έτυχε σπουδαίων διακρίσεων. Πέθανε στις 4 Απριλίου του 1879. Το όνομά του έχει δοθεί σ΄ ένα κρατήρα της Σελήνης.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.14ος, σελ.640.

Κατηγορία:Γερμανοί φυσικοί
Κατηγορία:Γερμανοί μετεωρολόγοι
Κατηγορία:Πρώσοι
Κατηγορία:Κλιματολόγοι
Μαρώνι

Το **Μαρώνι** είναι κοινότητα της επαρχίας Λάρνακας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λάρνακας
Καφενείο ΝΕΟΝ

Το **Καφενείο "ΝΕΟΝ"** βρίσκεται στην πλατεία Ομονοίας στην Αθήνα, στεγαζόμενο κάτω από το τέως ξενοδοχείο «Κάρλτον». Ιδρύθηκε το 1920 από τον Περικλή Γκόσιο και τον Γιάννη Δούκα και η αρχική του ονομασία ήταν «Νέον Βυζάντιον», αλλά τελικά επικράτησε το όνομα «ΝΕΟΝ».

Ο Δημήτριος Στεφάνου, γράφοντας για τα «καφενεία της μαστοριάς» στην περιοχή της πλατείας Ομονοίας, δίνει μια θαυμάσια περιγραφή για το καφενείο «ΝΕΟΝ»: «*Ο εσωτερικός διάκοσμος και η επίπλωσή του θύμιζαν αντίκα της εποχής εκείνης. Γύρω-γύρω οι τοίχοι είχαν πασαμέντο σε απομίμηση [[μάρμαρο|μαρμάρου]] και ψηλότερα [[ελαιογραφία|ελαιογραφίες]] μέσα σε ξύλινα πλαίσια που σχημάτιζαν [[δωρικός ρυθμός|δωρικές]] παραστάδες, κολώνες με επίστεψη και ακόμη ψηλότερα καθρέφτες μέσα σε ίδια μικρότερα πλαίσια που τα κρατούσαν σκαλιστές φτερωτές σφίγγες. Τα τμήματα της οροφής ανάμεσα στα δοκάρια ήσαν διακοσμημένα με θέματα που προέρχονταν τόσο από τον κλασικισμό όσο και από μανιεριστικές κατευθύνσεις με χρώματα παστέλ και έντονη πλαισίωση*».  

Και συνεχίζει ο Στεφάνου, περιγράφοντας το προσωπικό και την ατμόσφαιρα του καφενείου: «*Είχε 100 τραπέζια, όλα μαρμάρινα και δούλευαν μέσα εννέα σερβιτόροι, ποτηριέρηδες και ταμπήδες (αυτοί που ψήνουν τους [[καφές|καφέδες]]) σε δύο βάρδιες...Το καφενείο «ΝΕΟΝ» θεωρείται το «λίκνον του νεοελληνικού ζατρικίου», καθώς στο χώρο του ξεκίνησαν συστηματικά μανιώδεις σκακιστές να παίζουν σκάκι*».

Τα καφενεία της εποχής, όπως και το «ΝΕΟΝ», αποτέλεσαν «*χώρο ζυμώσεων, αναζητήσεων και διαμόρφωσης πνευματικών συζητήσεων*», όπως επισημαίνει ο ερευνητής και καθηγητής του Πανεπιστημίου Αθηνών Γιάννης Παπακώστας στο βιβλίο του «Φιλολογικά Σαλόνια και Καφενεία της Αθήνας». Τακτικοί θαμώνες στο «ΝΕΟΝ» ήταν, εκτός από τον κόσμο της «μαστοριάς», άνθρωποι της καλλιτεχνίας και της διανόησης, όπως ο Ναπολέων Λαπαθιώτης, ο Γιάννης Ρίτσος, ο Γιώργος Ιωάννου, ο Μιχάλης Κατσαρός και ο Γιάννης Τσαρούχης.

Ο Τσαρούχης μάλιστα έχει απαθανατίσει το «ΝΕΟΝ» σε δυο ελαιογραφίες του που βρίσκονται σήμερα στην Εθνική Πινακοθήκη της Αθήνας: «Το καφενείο Νέον - ημέρα» (1956-66) και «Το καφενείο Νέον - βράδυ» (1965-66).

Τον Απρίλιο του 2009 άνοιξε μετά από ανακαίνιση. Τον Απρίλιο του 2010 ανέστειλε και πάλι τη λειτουργία του. Πλέον, στεγάζει γνωστή αλυσίδα αρτοποιίας και ζαχαροπλαστικής, με αποτέλεσμα ο επισκέπτης να έχει ξανά τη δυνατότητα να θαυμάσει τον πλούσιο διάκοσμό του. 

## Πηγές
* 'Αρτεμις Σκουμπουρδή: "*Καφενεία της Παλιάς Αθήνας*", γ' έκδοση, Δήμος Αθηναίων - Πολιτισμικός Οργανισμός, Αθήνα 2002.
* Δημήτριος Στεφάνου: "*Τα καφενεία της μαστοριάς*", Αθηνα'ι'κό Ημερολόγιο 2000, Αθήνα 2000.
* Γιάννης Παπακώστας: "*Φιλολογικά Σαλόνια και Καφενεία της Αθήνας*", β' έκδοση, Βιβλιοπωλείον της "ΕΣΤΙΑΣ" Ι.Δ. Κολλάρου & Σίας Α.Ε., Αθήνα 1991.
* ΛΩΡΗ ΚΕΖΑ: "*Κλείνει μέγα καφενείον αναμνήσεων σπανίων*" (Γ. Σουρής), Εφημ. ΤΟ ΒΗΜΑ/ΤΟ ΑΛΛΟ ΒΗΜΑ, 24.2.2002.
## Δείτε επίσης
* Λέανδρος Σπαρτιώτης

Κατηγορία:Χώροι εστίασης στην Αθήνα
Κατηγορία:Καφέ
Λύπη

μικρογραφία|Λύπη
Η **λύπη** είναι ψυχικό συναίσθημα με έκδηλα τα χαρακτηριστικά της στενοχώριας, του πόνου ή της οδύνης. Προέρχεται από την αναντιστοιχία που παρατηρείται μεταξύ πραγματικότητας και επιδιώξεων του ατόμου. Το άτομο λυπάται, επειδή αισθάνεται ότι η φορά των πραγμάτων δε δικαιώνει τις υλικές, πνευματικές ή ψυχικές προσδοκίες του. Δεν είναι ενιαία ως συναίσθημα και έχει κάποιες διαβαθμίσεις. Μπορεί να πάρει το χαρακτήρα παροδικής δυσαρέσκειας, μονιμότερης θλίψης ή και επίμονης μελαγχολίας.

Μερικοί την θεωρούν ως φαινόμενο στείρο και αρνητικό ή ως άγονη απαισιοδοξία. Απομακρύνει το άτομο από το κοινωνικό του περιβάλλον, ενώ ακόμη προκαλεί τη χαλαρότητα στη δράση, την αβουλία, την παθητικότητα. Άλλοι πιστεύουν ότι είναι θετικό συναίσθημα γιατί οδηγεί στην ωρίμανση του ατόμου μέσω της συνειδητοποίησης κάποιων πραγμάτων. Για παράδειγμα ο Αισχύλος έγραψε ότι "Είναι ωφέλιμο να γίνεσαι σοφός κάτω από την επίδραση της λύπης". Και ο Νοβάλις έγραψε συμπλήρωσε για την οδύνη "Ο άνθρωπος πρέπει να είναι υπερήφανος για την οδύνη. Κάθε οδύνη είναι μια υπενθύμιση της ανώτερης ουσίας μας". Η λέξη λύπη όταν ενώνεται με τη χαρά δημιουργεί τη χαρμολύπη. Η λύπη λοιπόν εναλλάσσεται με τη χαρά και προκαλεί πλήθος ψυχικών διακυμάνσεων. Η λύπη στα παιδιά και ειδικά στο χώρο του σχολείου προκαλεί απομόνωση στους μαθητές που τη βιώνουν και απαιτεί την άμεση παρέμβαση της σχολικής κοινότητας ώστε να βοηθηθεί ο μαθητής που βιώνει το συναίσθημα αυτό. Η καταγραφή των συναισθηματικών διακυμάνσεων θα βοηθήσει στην συναισθηματική ενδυνάμωση του παιδιού σε συνεργασία με το γονεϊκό περιβάλλον .

## Πηγές
* «Λεξικό εννοιών», Αργύρης Ματακιάς, Εκδόσεις Πελεκάνος
## Εξωτερικοί σύνδεσμοι

Κατηγορία:Συναισθήματα
Ντόγγερ Μπανκ

thumb | 220px | δεξιά | Γεωγραφική θέση του Dogger Bank

Με την ονομασία **Ντόγγερ Μπανκ** (Dogger Bank) φέρεται ο σημαντικότερος αμμοσύρτης του κόσμου, συνολικής έκτασης περίπου 6.800 τ. μιλίων (17.600 τ.χλμ.). Βρίσκεται στο μέσον περίπου της Βόρειας Θάλασσας, μεταξύ Αγγλίας και Δανίας, έχει ωοειδές σχήμα, με κατεύθυνση από ΒΑ. προς ΝΔ. με μέγιστο μήκος 300 χλμ. και πλάτος 120 χλμ, το δε ελάχιστο βάθος του φθάνει σε ορισμένα σημεία μόλις τα 13 μέτρα. Πρόκειται για τον μεγαλύτερο ψαρότοπο της βόρειας θάλασσας και έναν από τους σημαντικότερους του κόσμου, ειδικότερα στην αλιεία βακαλάου (μπακαλιάρου).

Επανειλημμένα από τα συρόμενα δίχτυα στη περιοχή αυτή, πολλά αλιευτικά σκάφη έχουν ανελκύσει σπουδαία λείψανα ρινόκερων και ελεφάντων που προσδιορίσθηκαν ότι ανήκουν στη πλειστόκαινη εποχή. Γεγονός που αποδεικνύει ότι το "Ντόγγερ μπανκ" την εποχή εκείνη αποτελούσε μεγάλη νήσο, (την Ντογγερλάνδη, όπως την ονομάτισαν οι παλαιοντολόγοι) όπου επικρατούσαν συνθήκες θερμοκρασίας πολύ μεγαλύτερες των σημερινών.

Ο Αμμοσύρτης Ντόγγερ Μπανκ, εκτός από ψαρότοπος, έχει γίνει γνωστός παγκόσμια και από διάφορα περιστατικά που έχουν συμβεί σ΄ αυτόν με κυριότερες τις ομώνυμες ναυμαχίες, μία κατά τον πόλεμο ανεξαρτησίας των ΗΠΑ και μία κατά την διάρκεια του Α' Παγκοσμίου Πολέμου.
Σπουδαιότερα των συμβάντων αυτών ήταν:
* Η Ναυμαχία του Ντόγγερ Μπανκ (1781), μεταξύ Αγγλικού και Ολλανδικού ναυτικού.
* Το Διπλωματικό επεισόδιο Ντόγγερ Μπανκ, μεταξύ στόλου Ρωσίας και αλιευτικών, το 1904.
* Η Ναυμαχία του Ντόγγερ Μπανκ (1915), αγγλογερμανική ναυτική εμπλοκή (Ιανουάριος του 1915).
* Επιχείρηση Βίκινγκ (1940), έξοδος στολίσκου αντιτορπιλικών του Γερμανικού Πολεμικού Ναυτικού (Kriegsmarine) που κατέληξε σε πραγματικό φιάσκο, χωρίς καν να εμπλακούν σε αυτήν αντίπαλες δυνάμεις.
* Επίκεντρο μεγάλου σεισμού του 1931 της τάξεως των 6,1 της κλίμακας Ρίχτερ.
* Το Ναυάγιο του γερμανικού Υ/Β *Καρχαρίας*, τον Σεπτέμβριο του 1966, που χάθηκε σχεδόν αύτανδρο, ενώ διασώθηκε μόνο ένας από το 20μελές πλήρωμά του.

Σήμερα εκτός των άλλων ο χώρος αυτός έχει αναγνωριστεί ως σημαντικός βιότοπος φυτοπλαγκτού ωκεάνιο θαλάσσιο πάρκο με σχεδιασμό για την χρήση των αβαθών του, στο άμεσο μέλλον, στην εκμετάλλευση αιολικής ενέργειας.

Τέλος σημειώνεται ότι ο αμμοσύρτης αυτός έχει δώσει το όνομά του σε ειδικό τύπο αλιευτικών σκαφών που αλιεύουν στη περιοχή του, αλιευτικό Ντόγγερ που αντιστοιχεί σήμερα με την ελληνική μηχανότρατα.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ. 14ος, σελ.641.

## Εξωτερικοί σύνδεσμοι
* 

Κατηγορία:Αμμοσύρτες
Κατηγορία:Βόρεια Θάλασσα
Κατηγορία:Αλιευτικά πεδία
Κατηγορία:Θαλάσσια πάρκα
Εθνική Ερασιτεχνική Κατηγορία ποδοσφαίρου ανδρών 1979-1980

Το **πρωτάθλημα της [[Γ΄ Εθνική ποδοσφαίρου ανδρών|Εθνικής Ερασιτεχνικής κατηγορίας]]** της αγωνιστικής περιόδου 1979–80 διεξήχθη, όπως και τα προηγούμενα δύο χρόνια, σε τέσσερις ομίλους.

Τους ισάριθμους τίτλους των ομίλων και την άνοδο στην Β' Εθνική κατέκτησαν οι: Διαγόρας Ρόδου, Πέλοπας Κιάτου, Πιερικός και Απόλλων Καλαμαριάς. Την άνοδο κατέκτησαν και οι δευτεραθλητές των τεσσάρων ομίλων.

## Αναλυτικά οι συμμετοχές
* Στον Α' Όμιλο έλαβαν μέρος συνολικά 20 ομάδες προερχόμενες από την Αθήνα (ΕΠΣΑ), τον Πειραιά (ΕΠΣΠ), τα νησιά του Αιγαίου και την Κρήτη.

Από τη Β' Εθνική (Νότιος όμιλος) της προηγούμενης χρονιάς προέρχονταν τόσο ο Ιωνικός Νικαίας και ο Α.Σ. Δραπετσώνας όσο και ο Ολυμπιακός Λιοσίων. Δυναμική ήταν η εμφάνιση του Διαγόρα Ρόδου, ο οποίος κατάφερε να επικρατήσει (παρά τις συνεχείς μετακινήσεις στις οποίες ήταν αναγκασμένοι να υποβάλλονται οι παίκτες του) και να επιστρέψει έτσι στη Β' Εθνική, δώδεκα χρόνια μετά από την τελευταία του παρουσία εκεί (1968).

Ο Α.Π.Ο. Ρουφ τερμάτισε μεν στην πρώτη θέση με δυο βαθμούς περισσότερους από το Διαγόρα, αλλά στη συνέχεια τιμωρήθηκε με υποβιβασμό, διότι κρίθηκε υπεύθυνο για απόπειρα δωροδοκίας.

Για τη δεύτερη προνομιούχο θέση δόθηκε αγώνας κατάταξης στο γήπεδο της Ριζούπολης μεταξύ των ισόβαθμων Ολυμπιακού Λιοσίων και Αθηναϊκού (2-0), ενώ για τη σωτηρία έπαιξαν οι ισόβαθμοι Ιωνικός και Εργοτέλης στην Καισαριανή, με νικητή τον πρώτο (1-0).

* Στο Β' Όμιλο έλαβαν μέρος συνολικά 20 ομάδες προερχόμενες από την Πελοπόννησο, την Εύβοια, την Ήπειρο, την Αιτωλοακαρνανία και τα Επτάνησα.

Τον τίτλο κατέκτησε ο Πέλοπας Κιάτου, με δεύτερη τη Χαλκίδα. Μεταξύ των υποβιβασθέντων ήταν η Καλαμάτα αλλά και ο Απόλλων Καλαμάτας.

* Στο Γ' Όμιλο έλαβαν μέρος συνολικά 20 ομάδες προερχόμενες από τη Θεσσαλία, τη Φθιώτιδα, τη Φωκίδα, τη Βοιωτία, την Εύβοια, τη Δυτική και Κεντρική Μακεδονία και το βόρειο Αιγαίο. Πρωταθλητής αναδείχθηκε ο Πιερικός, ενώ στη δεύτερη θέση τερμάτισε ο Π.Ο. Ελασσόνας.

* Στο Δ' Όμιλο έλαβαν μέρος συνολικά 20 ομάδες προερχόμενες από την Κεντρική και Ανατολική Μακεδονίας και τη Θράκη. Τον τίτλο κατέκτησε ο Απόλλωνα Καλαμαριάς με δεύτερο τον Οδυσσέα Κορδελιού.

## Βαθμολογίες

### Α΄ όμιλος

1 Ο Α.Π.Ο. Ρουφ υποβιβάστηκε λόγω απόπειρας δωροδοκίας.

2 Έπειτα από αγώνα κατάταξης: **[[Ολυμπιακός Λιοσίων]]** - Αθηναϊκός: 2-0.

3 Έπειτα από αγώνα κατάταξης: **[[Ιωνικός Νίκαιας (ποδόσφαιρο)|Ιωνικός Νικαίας]]** - Εργοτέλης Ηρακλείου: 1-0. Όμως μετά τον υποβιβασμό του Α.Π.Ο. Ρουφ, ο αγώνας ήταν πλέον άνευ σημασίας.

### Β΄ όμιλος

### Γ΄ όμιλος

### Δ΄ όμιλος

## Πηγές

* http://www.rsssf.com
* "40 χρόνια ελληνικό ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999)
* Έντυπα αρχεία αθλητικών εφημερίδων Αθηνών 1979-80.
* https://archive.today/20120723045221/www.athlitikihxo.gr/
* Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).

## Παραπομπές


Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1979-1980